S-328/2018

Mál þetta, sem dómtekið var 26. september 2018, var höfðað með ákæru héraðssaksóknara, dags. 24. maí 2018, á hendur:

„I-kk-þgf S-kk-þgf I-kk-þgf, kennitala 000000-0000,

[...], Reykjavík,

fyrir brot gegn valdstjórninni, með því að hafa [...] 2016, að [...] í Reykjavík, hótað A, sem var þar við skyldustörf sem starfsmaður [...], lífláti og líkamsmeiðingum og ráðist að honum með kreppta hnefa á lofti en A varðist honum og í átökum þeirra hlaut hann tognun á hægri öxl og mar á hægri handlegg.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Fyrir hönd A, kennitala 000000-0000, er þess krafist að ákærða verði gert að greiða honum miskabætur samtals að fjárhæð kr. 600.000,- með vöxtum skv. 8. gr. vaxtalaga nr. 38/2001 frá 17. nóvember 2016, en síðan með dráttarvöxtum skv. 9. gr., sbr. 1. mgr. 6. gr. vaxtalaga, frá þeim tíma er mánuður er liðinn frá því að krafan er birt ákærða til greiðsludags. Þá er þess jafnframt krafist að ákærða verði gert að greiða honum málskostnað að skaðlausu, skv. síðar framlögðum málskostnaðarreikningi að viðbættum 24% virðisaukaskatti, fyrir að halda fram bótakröfu sinni í málinu.“

Verjandi ákærða krefst vægustu refsingar er lög leyfa og hæfilegrar þóknunar sér til handa. Þá hafnar ákærði einkaréttarkröfu en til vara krefst hann lækkunar hennar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði tjáði sig fyrir dóminum. [...]. Hann óskaði eftir því að vera dæmdur til þyngstu fangelsisvistar [...].

Samkvæmt sakavottorði ákærða var hann síðast dæmdur til refsingar með dómi Héraðsdóms Reykjavíkur frá 31. maí 2017. Hlaut hann þá 30 daga fangelsi en fullnustu refsingarinnar var frestað skilorðsbundið í tvö ár. Að öðru leyti kemur sakarferill ákærða ekki til skoðunar en fram til þessa hefur ákærði ekki verið sakfelldur fyrir líkamsárás eða ofbeldistengt brot.

Brot ákærða nú var framið fyrir uppkvaðningu framangreinds dóms og verður honum því dæmdur hegningarauki við þann dóm. Með vísan til ákvæða 60. gr. almennra hegningarlaga ber að taka upp þann dóm og ákveða refsingu ákærða í einu lagi, með hliðsjón af 78. gr. almennra hegningarlaga.

Við ákvörðun refsingar er litið til framangreinds svo og til þess dráttar sem hefur orðið á afgreiðslu málsins. Refsing hans er ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er bótaskyldur vegna háttsemi sinnar. Brotaþoli á rétt á miskabótum úr hendi hans á grundvelli 26. gr. skaðabótalaga nr. 50/1993. Þykja miskabætur til hans hæfilega ákveðnar 400.000 krónur. Krafan ber vexti eins og í dómsorði greinir en dráttarvextir leggjast á kröfuna mánuði eftir að ákærða var birt bótakrafan en það var við birtingu fyrirkalls. Þá greiði ákærði brotaþola 189.720 krónur í málskostnað við að halda einkaréttarkröfu sinni fram fyrir dómi.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 274.040 krónur og 30.730 krónur í annan sakarkostnað samkvæmt framlögðu sakarkostnaðaryfirliti.

Við ákvörðun þóknunar lögmanna hefur verið tekið tillit til virðisaukaskatts.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf S-kk-nf I-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði greiði A 400.000 krónur með vöxtum samkvæmt 8. gr. vaxtalaga nr. 38/2001 frá 17. nóvember 2016, en síðan með dráttarvöxtum samkvæmt 1. mgr. 6. gr. vaxtalaga, frá 21. júlí 2018 til greiðsludags auk 189.720 krónur í málskostnað.

Ákærði greiði málsvarnarþóknun skipaðs verjanda síns B-kk-ef E-kk-ef, lögmanns 274.040 krónur og 30.730 krónur í annan sakarkostnað samkvæmt framlögðu sakarkostnaðaryfirliti.

S-kvk-nf H-kvk-nf (sign.)